**Fadd Nagyközség Önkormányzata képviselő-testületének**

**18/2019. (X. 31.) önkormányzati rendelete**

**a helyi önkormányzati képviselők és bizottsági tagok tiszteletdíjairól és egyéb juttatásairól szóló 12/2014. (X. 24.) önkormányzati rendelet módosításáról**

Fadd Nagyközség Önkormányzatának Képviselő-testülete a Magyarország Alaptörvénye 2. cikk (2) bekezdésében, valamint a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában foglalt felhatalmazás alapján, továbbá a Magyarország Alaptörvénye 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 35. § (1)-(3) bekezdésében és 40. § (4) bekezdésében kapott feladatkörében eljárva a következőket rendeli el:

**1. §**

Fadd Nagyközség Önkormányzat Képviselő-testületének a helyi önkormányzati képviselők és bizottsági tagok tiszteletdíjairól és egyéb juttatásairól szóló 12/2014. (X. 24.) önkormányzati rendelete 1. §-a helyébe a következő rendelkezés lép:

**„1 §**

(1) A képviselő-testület a helyi önkormányzati képviselőknek és nem képviselő bizottsági tagoknak tiszteletdíjat állapít meg.

(2) A képviselő havi bruttó 41.400,- Ft tiszteletdíjra jogosult.

(3) a bizottsági tag képviselő havi bruttó 51.750 Ft tiszteletdíjra jogosult,

(4) A bizottsági elnököt havi bruttó 62.100,- Ft tiszteletdíj illeti meg.

(5) A nem képviselő bizottsági tagok havi bruttó 10.350,- Ft tiszteletdíjra jogosultak.”

**Záró rendelkezések**

**2. §**

E rendelet a kihirdetését követő napon lép hatályba.

|  |  |
| --- | --- |
| **Fülöp János polgármester** | **Dr. Percsi Elvira jegyző** |

Kihirdetési záradék:

A rendelet 2019. október hó 31. napján a helyben szokásos módon kihirdetésre került.

Dr. Percsi Elvira

jegyző